Bernard Knox
Bernard MacGregor Walker Knox (24. novembar 1914. ‒ 22. jul 2010) bio je britanski klasični filolog, pisac i kritičar, koji je kasnije postao američki državljanin. Bio je prvi direktor Centra za helenske studije. Godine 1992. Nacionalna zadužbina za humanističke studije izabrala je Knoxa da održi Jeffersonovo predavanje, što je najviša počast koju američka savezna vlada može ukazati na polju humanističkih nauka.

Život i rad 
Knox je rođen u Bradfordu, u engleskoj pokrajini Yorkshireu. Diplomirao je 1936. na Koledžu sv. Johna u Cambridgeu, potom se pridružio Internacionalnim brigadama u španskom građanskom ratu i tu bio ranjen, a tokom drugog svetskog rata borio se u američkoj vojsci. Oženio se 1939. Amerikankom po imenu Betty Baur, spisateljicom koja je pisala pod pseudonimom "Bianca van Orden"; umrla je 2006. Njihov sin, Macgregor Knox, poznati je historičar evropske historije 20. veka.

Prvi ratni zadatak u Engleskoj bio mu je u protivvazdušnoj odbrani, no kako mu je to bilo dosadno, pristupio je Uredu za strateške službe (Office of Strategic Services, OSS), budući da je govorio francuski i nemački. Poslat je prvo u Bretanju, a 1945. u Italiju, gde je naposletku završio u jednom samostanu, punom knjiga. Tu je odlučio da će se, bude li preživeo rat, posvetiti antičkoj književnosti. Nakon rata magistrirao je na Harvardu, a potom doktorirao na Yaleu.

Knox je predavao na Yaleu do 1961, kad je postavljen za prvog direktora harvardskog Centra za helenske studije u Washingtonu, i na tom je položaju ostao do penzionisanja 1985. godine. U međuvremenu je objavio brojna dela.

Knox je poznat po naporima koje je uložio u približavanje antike široj publici. Godine 1959. njegov prevod Kralja Edipa poslužio je za produkciju serije TV filmova za Enciklopediju Britaniku i Savet za humanističke discipline Massachusettsa, u kojima se pojavila postava 
Stratfordskog šekspirskog festivala iz Kanade. Bio je profesor Robertu Faglesu na Yaleu i s njim zatim sklopio prijateljstvo, koje je potrajalo do kraja njihovih života. Napisao je predgovor i beleške za Faglesove prevode tri Sofoklove tragedije, Homerove Ilijade i Odiseje te Vergilijeve Eneide.

Knox je uredio antologiju antičke književnosti pod naslovom The Norton Book of Classical Literature a redovno je pisao za The New York Review of Books. Godine 1977. dobio je nagradu za dramsku kritiku "George Jean Nathan" za jedan članak koji je napisao u New York Review, tj. za prikaz kontroverzne produkcije Eshilovog Agamemnona koju je u Linkolnovom centru postavio Andrei Şerban; odbor za dodelu nagrade opisao je Knoxov članak kao "briljantan prikaz važnog pozorišnog događaja", u kojem je Knox "prepoznao da je reditelj pokušavao rešiti središnji problem ove drame tako što je tražio nove načine da se prikažu dugi odeljci lirskog jezika koji su kod moderne publike izgubili svoju neposrednost". Godine 1990. dobio je prvu nagradu PEN-a za esej za svoju knjigu Essays Ancient and Modern. ("Antički i moderni eseji").

Američka Nacionalna zadužbina za humanističke studije dodelila je 1990. Knoxu nagradu Charlesa Frankela, a 1992. izabrala je Knoxa održi Linkolnovo predavanje, što je najviše priznanje koje savezna američka vlada dodeljuje na polju humanističkih nauka. Knoxovo predavanje, kojem je namerno dao "provokativni" naslov "The Oldest Dead White European Males" ("Najstariji mrtvi beli evropski muškarci"), postalo je temelj Knoxove knjige istog naslova, u kojoj je Knox obrazlagao zašto je antička grčka kultura i dalje važna za moderno društvo.

Umro je od srčanih smetnji 22. jula 2010.

Publikacije 
Knjige:
Bernard Knox, Cleanth Brooks, Maynard Mack, Tragic Themes in Western Literature: Seven Essays by Bernard Knox and Others (Yale University Press, 1955), .
Bernard Knox, Oedipus at Thebes (Yale University Press, 1957), reissued as Oedipus at Thebes: Sophocles' Tragic Hero and His Time (Yale University Press, 1998), .
Bernard Knox, The heroic temper: studies in Sophoclean tragedy (University of California Press, 1964), .
Bernard Knox, Word and Action: Essays on the Ancient Theater (1979) (reprint, Johns Hopkins University Press, 1986), 
Bernard Knox, Essays Ancient and Modern (Johns Hopkins University Press, 1989), .
Bernard Knox, editor, The Norton Book of Classical Literature (Norton, 1993), .
Bernard Knox, The Oldest Dead White European Males and Other Reflections on the Classics (1993) (reprint, W. W. Norton & Company, 1994), .
Bernard Knox, Backing Into the Future: The Classical Tradition and Its Renewal (W.W. Norton, 1994), .

Članci i poglavlja:
"Continuity of greek culture," Perspectives on culture and society, vol. 1 (1988), 149-164

Odabrani predgovori:
Sophocles, tr. Robert Fagles, notes by Bernard Knox, The three Theban plays (Viking Press, 1982), .
Homer, tr. Robert Fagles, intro. Bernard Knox, The Iliad (Penguin Classics, 1991), .
Homer, tr. Robert Fagles, intro. Bernard Knox, The Odyssey (Penguin Classics, 1997), .
Virgil, tr. Robert Fagles, intro. Bernard Knox, The Aeneid (Viking, 2006), .
Moses I. Finley, intro. Bernard Knox, The World of Odysseus (New York Review of Books, 2002), .

Reference

Klasični filolozi